CELEX: 62012TN0380
Language: hu
Date: 2012-08-22 00:00:00
Title: T-380/12. sz. ügy: 2012. augusztus 22-én benyújtott kereset — Demon International kontra OHIM — Big Line Sas di Graziani Lorenzo (DEMON)

27.10.2012   
            
            
               HU
            
            
               Az Európai Unió Hivatalos Lapja
            
            
               C 331/28
            
         
      2012. augusztus 22-én benyújtott kereset — Demon International kontra OHIM — Big Line Sas di Graziani Lorenzo (DEMON)
      (T-380/12. sz. ügy)
      (2012/C 331/53)
      A keresetlevél nyelve: német
      
         Felek
      
      
         Felperes: Demon International, LC (Orem, Egyesült Államok) (képviselő: T. Krüger ügyvéd)
      
         Alperes: Belső Piaci Harmonizációs Hivatal (védjegyek és formatervezési minták) (OHIM)
      
         A másik fél a fellebbezési tanács előtti eljárásban: Big Line Sas di Graziani Lorenzo (Thiene (VI), Olaszország)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 1845/2011-4. sz. ügyben 2012. június 20-án hozott határozatát;
               
            
                  —
               
               
                  az alperest, a Belső Piaci Harmonizációs Hivatalt (védjegyek és formatervezési minták) kötelezze a kereset és a R 1845/2011-4. sz. fellebbezési eljárás költségeinek viselésére.
               
            
         Jogalapok és fontosabb érvek
      
      
         A törlés iránti kérelemmel érintett közösségi védjegy: a „Demon” szóelemet tartalmazó ábrás védjegy a 9. osztályba tartozó áruk vonatkozásában — 6 375 398. sz. közösségi védjegy.
      
         A közösségi védjegy jogosultja: Big Line Sas di Graziani Lorenzo.
      
         A közösségi védjegy törlését kérelmező fél: a felperes.
      
         A törlés iránti kérelem indokolása: a „DEMON” nemzetközi szóvédjegy a 28. osztályba tartozó áruk vonatkozásában.
      
         A törlési osztály határozata: a törlési osztály a törlési kérelemnek részben helyt adott.
      
         A fellebbezési tanács határozata: a fellebbezési tanács a fellebbezésnek helyt adott, és a törlési kérelmet elutasította.
      
         Jogalapok: a 207/2009 rendelet 8. cikke (1) bekezdésének b) pontjával együttesen értelmezett 53. cikke (1) bekezdése a) pontjának megsértése.